paragraph_text: Godine 1999. objavila je svoj debitantski album On the 6. Dvije godine kasnije objavljuje svoj drugi, ujedno i najuspješniji, album J. Lo. Već sljedeće godine objavljuje svoj prvi album s remiksevima J to tha L-O!: The Remixes, koji postaje četvrti najprodavaniji album s remiksevima. Iste godine objavljuje svoj treći studijski album This Is Me... Then, koji je dospio na drugo mjesto američke ljestvice albuma, kao i njen četvrti album Rebirth tri godine kasnije. Godine 2007. objavljuje svoj prvi album na španjolskom jeziku Como Ama una Mujer, te album Brave. Nakon trogodišnje diskografske stanke, u svibnju 2011. pod diskografskom kućom Island Def Jam objavljuje album Love?. Prvi singl s tog albuma On the Floor osvaja ljestvice diljem svijeta te postaje njezinim najuspješnijim singlom u osam godina.